
Участници:

Мъже
Жени
Мел
Шер 
Мъри 
Дион
Шон
Тай
Г-н Хол
Амбър
Г-н Пантормо
Г-ца Гайст
Ричи
Мери Ан
НАДПИС
БАРОВКИ

УЧАСТВАТ
РЕЙЧЪЛ БЛАНЧАРД

СТЕЙСИ ДАШ


ДОНАЛД АДИСЪН ФЕЙЗЪН


ИЛАЙЗА ДОНОВАН


ДЕЙВИД ЛАШЪР


ТУИНК КАПЛАН


МАЙКЪЛ ЛЪРНЪР в ролята на Мел


И  УОЛЪС ШОУН в ролята на г-н Хол

ПО ИДЕЯ НА
ЕЙМИ ХЕКЪРЛИНГ
Шер
* Беше прекрасен ден само с втора степен смог.
Мел
Казвам ви за последен път, искам показанията за днес… днес…

Шер
Живея в Бевърли Хилс с татко и работата ми е да се грижа за него, откакто мама почина, докато бях още бебе.

Мел
Защо яйцата са безвкусни?

Шер
Това са белтъци. Татко, големият бал за сърдечните заболявания е след две седмици. Какво да купим – куверт  “Златен покровител” или билети “Диамантен юбилей”?

Мел
Шер, делото ме ангажира напълно. Тази година не можем да идем на бала.
Шер
Но каузата е добра. Много са напреднали в изследването на високото кръвно.
Мел
Прати дарение.

Шер
Татко, заболяванията на сърцето са основна причина за смъртността в Америка. И винаги свири страхотна банда.
Дион
* Шер, правят се балове и за други болести.
Шер
Може би е знак, че не мога вечно да съм момиченцето на татко. Време е да си намеря свой мъж и да стана сериозна.
Дион
О, напълно съм съгласна. Започни да оглеждаш момчетата.
Шер
О, гимназисти.
Дион
Е, за съжаление в гимназията момчетата са основно гимназисти. Параграф 22. *Ох!
Мъри
Хей, хей, хей, внимавай с колата!

Шон
Да, видя ли колко е бърза? Казвам ти, направо летеше.

Мъри
Пич, колелата направо горяха. Ох!

Слушай какво ти казвам. Ей, Ди, видя ли ни?

Дион
Каква радост. Момчетата имат нова играчка.

Мъри
Играчка? Шер, нека ти обясня нещо. Това е точно копие на “Форд Експлорър” от 96-та, с двойни еър-беци и осемцилиндров двигател.

Шон
И с 210 коня.

Мъри
Да.

Дион
Кола-играчка.

Мъри
Какво държиш в ръка?

Дион
Това са раници.

Шон
Да бе.
Мъри
Раници. Приличат ми на плюшени животни.
Шон
Именно.

Шер
Приличат на плюшени животни, защото носят модно послание.

Мъри
Шер, единственото им послание е отчаян вик по изгубеното детство. Дълбок страх от отговорностите на възрастните и атавистичен плач по волните години.

Шон
Дай пет!

Мъри
Знаеш го.

Шер
Мисля, че има право.

Дион
Мразя като прави така.

Г-н Хол
Мери Ан?

Мери Ан
Тук.

Г-н Хол
Шер?

Шер
Какво има?

Г-н Хол
Време е да ми кажеш дали днес си тук.

Шер
Разбира се.

Г-н Хол
Мъри?

Мъри
В сградата.

Г-н Хол
Шон?

Шон
В пълен блясък.

Г-н Хол
Амбър?

Амбър
Все едно.

Г-н Хол
Ученици, нека ви напомня – едно просто “тук” или “присъства” е достатъчно. През следващите 2 седмици ще се посветим на изучаването три века поезия. Някой доброволно да е прочел поема извън задължителната  програма? * Чудесно. Тай?
Тай
Господин Хол, поздравителните картички важат ли?

Г-н Хол
Нека се посветим на стихове, които са по-възвишени. * Шер?

Шер
Господин Хол, не изглеждате добре.

Г-н Хол
Шер, знам, че имаш набито око, когато става въпрос за външния вид, но…

Шер
Не, господин Хол, не казвам, че не изглеждате добре, а че изглеждате сякаш не ви е добре. Как се чувствате?

Г-н Хол
Е, малко ме боли глава, но няма нищо.

Шер
Не, направо горите. Идете при сестрата. Ще й се обадя. 

Г-н Хол
Шер, това ще почака до след часовете.

Шер
Оказа се, че господин Хол има шарка, но благодарение на ранната ми диагноза той ще се възстанови напълно. А ние си тръгнахме по-рано.

** Да. Славата на наистина скъпите панталони е че с тях всяка блузка става готина част от страхотен комплект.

Дион
Абсолютно.

Амбър
Но ако нямаш подходяща фигура, ще накараш “Емпорио Армани” да прилича на “Армани-конфекция”.

Шер
Колко си отзивчива.

Амбър
Съжалявам. Много съм откровена. Винаги казвам каквото мисля.

Дион
Защо?

Шер
* Здравей, тате. Казах на Луси да ти направи любимото задушено за вечеря.
Мел
Къде беше?

Шер
Да видим. Учебен ден. Значи съм била на училище.

Мел
Явно “Барнис” са отворили аутлет в училище.

Шер
Е, отбих се набързо за неща от първа необходимост.

Мел
Необходимост? Ела, Шер, дай да видя тази необходимост. ** Нямаш ли съвсем същите обувки?

Шер
Извинявай, но тези са с перлен оттенък, а другите са лачени.

Мел
Какво му е на лаченото?

Шер
Сякаш крещят “1995-та”. Адски е потискащо.

Мел
Достатъчно! Обувките не крещят коя година е. Манията ти по пазаруване трябва да спре.

Шер
Но татко…

Мел
От днес нататък никакво отбиване по “Родео Драйв”, в мола и разходки по “Мелроуз”. * Минаваш на бюджет.

Шер
Бюджет? *Бюджет? А после ми взе кредитната карта.

Тай
Гадно!

Дион
Ужасно!

Шер
Не мога да ида дори в мола.

Тай
Дори на зей пазар?
Дион
Каква несправедливост!

Шер
Не искам да ви преча, момичета. Ако трябва да си вземете нещо, няма да ви задържам.

Шон
Шшт!

Дион
Колко си смела, Шер.

Шер
Ало?

Мъри
(глезено) “Той ми взе кредитната карта!”

Шон
Кажи, не е ли толкова…
Мъри
О, Шон, толкова е…е…е!

Шон
На бюджет съм! Болката е непоносима!

Шер
Много смешно. * Направо не ми се вярва, че излизаш с него. Майка му трябва да ти плаща за бавачка. Боже, няма ли поне един зрял мъж в училище?

Г-н Пантормо
** Добро утро, ученици. Аз съм господин Пантормо, заместникът. Втрийте по-добре в корените. Очаквам да ме измъчвате и игнорирате. Ясно ми е, че държите на модните си прически, но ако няма да ви преча, бих искал да ви прочета едни от най-прекрасните стихове в света – “Ода за гръцката ваза”. Спрете ме, ако вече сте я чували.
Шер
О, страхотен екземпляр.

Дион
Шер, той е древен. 

Шер
Не е. Той е зрял, на годините на Брат Пит и Крисчън Слейтър.

Дион
Извинявай, ако използваме общия Болдуин-знаменател…
Шер
Били.

Дион
Алек.

Г-н Пантормо
“…неопетнената невеста на спокойствието…”

Амбър
Господин Пантормо!

Г-н Пантормо
“…отритнато дете на тишината и…”

Амбър
Това ми напомня на една поема, която написах. В понеделник има караоке в “Инсомния” и първите ми опити са също свързани с невеста… затова…

Г-н Пантормо
Ето, виждате ли? Но предлагам да останем на Кийтс. 

“Красотата е истина, истината-красота.
Само това познаваш в света

и само това ти е нужно.”

Шер
** Просто не разбирам. Приложих всички доказани женски трикове, но пак бях брутално отрязана.

Тай
Шер, да ти призная, не те разбирам. Той е учител и е над 30. Когато ти станеш на 21, той ще е примерно на 36. Като станеш на 30, той ще е на 45. а като станеш на 50, той ще е на 65. Ще е готов за пенсия, а ти ще си само на 50. 50-годишните жени имат нужда да се забавляват, да правят разни неща. Не знам. Не си готова за пенсия.

Шер
Да, знам. Той… О, Господи! * Поми!

Г-н Пантормо
Държат се, сякаш сме им лична прислуга и дори не добра прислуга, защото говорим прекалено и не им правим сандвичи.
Г-ца Гайст
О, учат се от родителите си, но това е…
Г-н Пантормо
Знаете ли кое е по-противно? Бушуващите им хормони. Едночасовите почивки за натискане и “езикови” упражнения.

Г-ца Гайст
О!

Г-н Пантормо
Всъщност има много жени, с които бих искал да правя езикови упражнения и да се натискам публично, но за всичко си има място.
Г-ца Гайст
Е, на тази възраст...

Г-н Пантормо
Тази възраст? Напълно инфантилни са. Изненадан съм, че ходят сами до тоалетна.

Шер
Той ме мрази!

Тай
Шер, той не говореше за теб.

Шер
Е, ще обърна съвсем нова страница. Ще стана прилежна и зряла и ще напиша убийствена поема.


Готиното момче в книжарницата ми продаде куп книги от авторите, за които Пантормо постоянно дудне. Само че нищо не схванах. После се сетих нещо. Балерините не си слагат пантофките и не изскачат на сцената. Първо се загряват. Затова трябваше да загрея четивните си мускули. Преди да се нахвърля на поемите на Уилям Блейк, ще загрея с четене на “Вог”. М-м-м, пастелните тонове се завръщат. Идеални вежди. Вече чувствам ума си разгрят. Мини-палтото навлиза. О, сериозно мини-палто с висока талия. Ако господин Пантормо ме види с него, ще разбере колко съм зряла. Но татко ми взе кредитната карта. Сега беше моментът да докажа, че мога да мисля.
Дион
“Под свежата ми кожа


усещам силна болка.


Косата ми е гъвкава,


но страда пак сърцето ми.


Тежат миглите ми от спиралата,


а под тях се крие болка.


Защо са бляскавите устни,


ако не мога с тях да те докосна?”

Шер
*Направо велико.

г-н Пантормо
Добре, какъв е подтекстът в поемата на Дион? ** Дион, какво разкрива сърцето ти зад тези думи?

Дион
Че дори да си истински красива, от това не ти става по-добре, ако си депресирана.

Шер
Напълно вярно.

Тай
О, брутално.

Г-н Пантормо
Добре, а тази депресия свързана ли е със сърдечните терзания, които изпитваш?
Дион
Моля?

Г-н Пантормо
Дали описваш как си се чувствала, когато те отблъсне момче?

Дион
Ехо! Момче да ме отблъсне? Как не.

Г-н Пантормо
* Амбър…

Амбър
** Виждала съм големите умове на моето поколение да сърфират из нета и да обикалят из мола в опиянение от леден чай “Аризона” и истерия от кафе лате, крещят “Къде е дистанционното?”, за да заглушат виковете ми, правят класация на седмичните си провали. Номер едно за тази седмица – фактът, че теб не те е грижа.
Г-н Пантормо
* Не знаех, че си толкова страстна.

Амбър
Тази част я взе ох Алън Гинсбург, но останалото е мое.

Шер
Почувствах завладяващото чувство на провал. Затова отидох в мола.

Дион
Вярваш ли на “Мис Тинг”? Поемата й беше отврат.

Тай
О, окаяна.

Шер
Да, но Пантормо я хареса. Направо ме прониза като с нож.

Тай
Нищо подобно.

Дион
О, панталони тип “цигара”!

Шер
Ди, не ме измъчвай.

Дион
Съжалявам. Колко съм несъобразителна.

Шер
Ако напиша по-добра поема от Амбър и се сдобия с онова палто, ще изглеждам по-зряла, когато я чета.

Дион
О, толкова е сладко.

Тай
Тотално!

Шер
Мисията е ясна. Първо – да покажа на татко колко е неразумен.


Татко?

Мел
Не.

Шер
Донесох ти чай и бисквити.

Мел
О, помислих, че ще ме молиш за нещо.

Шер
Аз? Не. * О, татко, учил ли си писане в училище?
Мел
Писане? * Бях един от редакторите на “Юридически преглед”. Помня първата си публикувана статия. 
Шер
Дано съм наследила таланта ти, защото трябва да напиша убийствена поема.

Мел
Доколкото си спомням, започваше така: “Представителите на едната страна…”

Шер
Татко, ти нали винаги караш клиентите си да облекат нещо представително и излъчващо невинност?

Мел
Е, външният вид влияе на хорското възприятие.

Шер
Знам. Затова трябва да намеря най-представителния тоалет.

Мел
Не! Не! Забрави!

Шер
Татко, ако не изглеждам като истинска поетеса, няма да ме оценят справедливо.

Мел
Миличка, що за баща ще съм, ако просто ти давам всичко, което поискаш? Трябва да се научиш да си изработваш това, което искаш.
Шер
О, това е страхотна идея. Знаех си, че ще измислиш нещо.

Мел
Какво?

Шер
Кажи ми какво искаш да свърша и когато го изпълня, ще получа тоалета за четенето на поемата.

Мел
Щом е толкова важно за теб, десет задачи за един тоалет.

Шер
О, благодаря, тате! Почакай и ще видиш колко съм отговорна.

Дион
Не мога да повярвам, че те е накарал да градинарстваш.

Шер
Просто поиска да направя малка градинка с подправки.

Дион
Ето, готово.

Шер
Сега се копаят дупки, мисля.

Дион
О! 

Шер
О! О! О!

Ричи
Шер, какво става? Преди не съм те виждал в тази част на градината.

Шер
Знам. Толкова е далече от тенис корта и басейна.

Дион
Не ми обръщай внимание.

Шер
О, извинявай. Ричи, това е Дион. Дион, това е Ричи. Това е нашият озеленител.

Ричи
Приятно ми е.

Дион
Хубави мускули. Ако не знаех, бих те взела за професионален атлет.

Ричи
Да, да, опитвам се да поддържам форма.

Дион
Така ли?

Ричи
Имам страхотен треньор.

Шер
Можеш ли да повярваш? Решихме да направим градинка с подправки и да изненадаме татко.

Дион
Да, но наоколо има всякакви червеи и буболечки. Май трябва да я направим другаде.

Ричи
Има червеи из цялата градина.

Дион/Шер
Гадост!

Ричи
Само тези саксии ли са?

Шер
Аха.

Ричи
Това е нищо. Оставете на мен.

Дион
Не е ли сладък? Нали за този Ричи ми говореше?
Шер
О, направо го засрами.

Г-ца Гайст
Разбирате, че с орязването на бюджета много възрастни хора остават без основни услуги.

Дион
Шер, какво правиш?
Шер
Подреждам дисковете на татко. После трябва да взема дрехите от химическото, но им се обадих и срещу дребна сума ми ги доставиха. Казах им да я включат в сметката. Трябваше да заведа кучетата на ваксинация, но платих да икономката 10 долара и тя ги заведе. Почти приключих със задачите.

Дион
Тоест накара други да ти ги свършат.

Шер
Татко не каза, че трябва да ги свърша лично.

Дион
Шер, ти си класика.

Шер
Така ли?

Дион
Да.

Шер
Благодаря. * Работих здраво, за да убедя хората да ми свършат задачите. Сега ми остава да си напиша поемата, Затова отидох при госпожица Гайст за съвет.

“Звездите от небето ще сваля,


косите от очите ти ще отметна,


ако спестиш ми ти лъжите,


ще те срещна в Дома на мъглите.”


С последното намеквам за място, което крие още нещо. Има нужда от доизглаждане, но мислех, че можете да ме насочите.
Г-ца Гайст
Е, каква е темата?

Шер
Ами, мислех, че само разказите имат тема. Мислех, че поемите просто трябва да звучат красиво.

Г-ца Гайст
Нека ти предложа нещо.

Шер
Разбира се. Уважавам вашето мнение, госпожице Гайст. С изключение на облеклото.

Г-ца Гайст
* Не мисля, че е от значение дали се римува добре и дали звучи красиво. Мисля, че най-важното е да изразиш чувствата си. Например, била ли си някога отчаяно влюбена в някого?
Шер
Не.

Г-ца Гайст
Някой да те е наранявал?

Шер
Не.

Г-ца Гайст
Да ти се е струвало, че животът е безсмислен?

Шер
Не.

Г-ца Гайст
Край теб да се е случвала трагедия?

Шер
Имате предвид нещо тъжно?

Г-ца Гайст
Така да се каже.

Шер
Мразя тъжните неща. От тях ми става неприятно. Дори след време, като се сетиш, и пак ти става едно….

Г-ца Гайст
Това прави поезията толкова трудна.
Шер
Значи трябва да се изправя пред болката си?

Г-ца Гайст
Именно.

Шер
Изправих се пред болката си, както каза госпожица Гайст. И ми беше ужасно трудно. Но излязох с неповторима поема.


“Процедура майка ми поиска.

Докторът не щя да я притиска – 

от хилядите опити известни,


починалите се броят на пръсти.


Но цифрите са тъй измамни.


Тя искаше само стройни бедра,


но кой ти очаква такава беда

при обикновена липосукция?”

Наистина трябва да се потупам по гърба за постигането на целите си.

Мел
Е? Как ти се струва?

Шер
А моят прекрасен баща ми поднесе палтото, като видя как съм изпълнила задачите си. Какво ще кажеш?
Мел
О, изглеждаш чудесно.

Г-н Хол
** Е, четохте ли “Ксанаду”? Радвам се, че дойде, Шер. Свали си палтото и се настанявай.

Шер
Заминал? Напълно изчезнал. Като филм на Чеви Чейс след един уикенд. Така става, като се влюбиш в заместник.


Потънах в тотална бездна от отчаяние в продължение на дни. Не исках да виждам никого, не можех да спя, не можех да ям. * Добрата новина беше, че като станах от леглото, бях свалила цял килограм. 

Мел
Шер, ела тук! *Знаеш ли какво е това?
Шер
Показания? 

Мел
И какво те помолих да направиш?

Шер
Да ги прочета и да подчертая препратките към юни 83-та.

Мел
Това беше една от задачите ти, ако не греша.

Шер
Да.

Мел
Тогава защо открих, че секретарката ми си е писала два часа извънреден труд заради тях?

Шер
Виж, бях се заела, но възникнаха някои въпроси. Тя ми каза, че задавам толкова въпроси, че предпочита сама да го свърши. Прецених, че тя ще свърши работата по-добре от мен, а това ще ти помогне много повече. Нали?

Мел
Добре. Тогава ми обясни друго. Ричи попита дали харесвам градината с подправки, която засял. Забелязах таксата за доставка от химическото. Луси получила алергичен шок, защото водила кучетата на ветеринар. Според доказателствата не си свършила нито една задача.
Шер
Но всички са изпълнени.
Мел
Не в това е смисълът!

Шер
Донякъде в това е смисълът.

Мел
Моля?

Шер
Ти искаше да изпълня задачите, за да се науча на отговорност, защото искаш да се справям в истинския живот.

Мел
Накъде биеш?

Шер
Когато навляза в истинския живот, на кого искаш да приличам?

Мел
На кого?

Шер
На теб, тате. Не искам да се уча как се подчертават изречения и се копаят дупки. Искам да се науча да подреждам нещата по важност и да делегирам отговорност. Задачите бяха супер. Уча се да бъда като теб.
Мел
* Подлудяваш ме, да знаеш. Какво щях да правя без теб?

Шер
Благодаря ти, тате.


** Сигурно е вярно дето казват, че всяко зло е за добро. Татковото дело бе решено в съда навреме, за да отидем на бала за бронхиалните възпаления.

Край

